Nov 10,2016
శని, ఆదివారాల్లో బ్యాంకులు పనిచేస్తాయి: ఆర్‌బీఐ
బడానోట్ల రద్దు కారణంగా వ్యవస్థలో ఏర్పడిన చిన్న విలువ కలిగిన కరెన్సీ నోట్ల కొరతను తీర్చేందుకు గాను సర్కారు సమాయత్తమవుతోంది. భారీ డిమాండ్‌ను దృష్టిలోఉంచుకోని బ్యాంకులు వచ్చే శని, ఆదివారాల్లో (12, 13వ తేదీల్లో) కూడా పని చేస్తాయని 'భారతీయ రిజర్వు బ్యాంకు' (ఆర్‌బీఐ) ఒక ప్రకటనలో తెలిపింది. దీనికి తోడు కొన్ని బ్యాంకులు గురువారమే తమ కార్యకలాపాలను మొదలుపెట్టేందుకు సమయత్తమయ్యాయి. గురువారంఉదయం 10 నుంచి రాత్రి ఏడు గంటల వరకు పని చేస్తామని పలు బ్యాంకులు వెల్లడించాయి. పంజాబ్‌ నేషనల్‌ బ్యాంకు ఎండీ, సీఈవో ఇందుకు సంబంధించి ఒక ప్రకటన చేస్తూ తమ బ్యాంక్‌ శాఖలు గురు, శుక్ర వారాల్లో (10,11 తేదీల్లో) రాత్రి ఏడు గంటల వరకు పనిచేస్తాయని తెలిపారు. కాగా ఎస్‌బీఐ రద్దీని తట్టుకొనేందుకు తాము అదనపు కౌంటర్లను తెరవనున్నట్టుగా వివరించింది.
మీ స్నేహితులకు రికమెండ్ చెయ్యండి